gu gu en en en en en en en en en en en en en en en fr en en en en en en sv fr de en fr en en gu en en en en en it en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en it en gu gu gu gu gu gu gu gu gu gu gu gu gu gu gu gu gu en en en en en en en it en gu gu gu gu gu gu gu gu gu gu gu gu gu gu gu gu gu gu gu gu en en en en en en en it en gu gu gu en en en en en en en it en gu fr gu gu gu gu gu gu gu gu gu gu gu gu gu gu gu gu en en en en en en en it en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en it en en en en en en en en en it en gu gu gu gu gu gu gu gu gu gu en en en en en en en it en en en en en en en en en it en en gu en en en en en en en en it en gu en gu gu gu gu gu gu gu gu gu gu gu el gu gu gu gu gu gu gu gu gu gu gu gu gu el gu gu gu gu gu gu gu gu gu gu gu gu gu gu en en en en en en en it en gu gu gu en en en en en en en en en en en en it en gu gu gu gu gu gu gu gu en en en en en en en it en gu gu gu gu gu gu gu gu gu gu gu gu gu gu el gu gu gu gu gu gu el gu gu gu gu gu gu gu el gu gu gu gu el gu gu gu el gu gu gu el gu gu gu el gu gu gu gu el gu gu el gu gu gu gu gu el gu gu gu gu gu el gu gu el gu gu gu gu el en en en gu gu el gu gu gu el gu gu gu el gu gu gu el gu gu gu gu el gu gu gu el gu gu el gu gu gu en en en en en en en it en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en it en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en it en en en en en en en en en en it en gu gu gu gu gu gu gu gu gu gu gu gu gu gu gu gu gu gu gu en th en en en en en en en en it en gu gu gu gu gu gu gu gu gu gu gu gu gu gu gu en en en en en en en it en gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en sv fr de en fr en en en en en en en en en en en en en en en en en en en en
Shuklas : વીણેલા મોતી - Sur Sangat - Page 2
Sur Sangat: Shuklas : વીણેલા મોતી - Sur Sangat
New user? Register Now! Help
You cannot start a new topic
You cannot reply to this topic
Shuklas : વીણેલા મોતી વીણેલા મોતી
Posted 18 February 2013 - 08:25 PM
સાજન, થોડો મીઠો લાગે..  હરિન્દ્ર દવે
હોઠ મલકે તો  હરિન્દ્ર દવે
હોઠ મલકે તો મોટી મહેરબાની,
સંગાથે હોય ત્યારે અટવાતાં ચાલીએ,
મઝધારે મ્હાલવાનો મોકો મળ્યો, તો,
ભલે આઘો ઠેલાય આ કિનારો
રાત આખી સૂતો કયાં સૂરજ, સવારે,
લથડીને ચાલતી આ ચંચલ હવાનો હાથ,
છલકાતો રંગ જો મજીઠો લાગે
હોઠ મલકે તો મોટી મહેરબાની,
Back to top of the page up there ^
Posted 18 February 2013 - 08:27 PM
તમે થોડું ઘણું સમજો તો  હરિન્દ્ર દવે
તમે થોડું ઘણું સમજો તો સારું,
વહેતા વાયરાને કેમ કરી વારુ
ધારી ધારીને તમે બોલ્યા બે વેણ,
એની અણધારી ચોટ ઉરે લાગી
જેનાં શમણામાં મીઠી નીંદર મ્હાણીતી,
ભર્યા ઘરમાં હું કેમ રે પોકારું હો રાજ,
તમે થોડું ઘણું સમજો તો સારું,
કે રાજ વહેતા વાયરાને કેમ કરી વારુ
આપણી તે મેડીએ રે આપણ બે એકલા,
ને ફાવે તેવી તે રીતે મળજો
મોટા નાનામાં મારે નીચા જોણું છે,
રહો અળગા કે વાટ ના આંતરજો
મોટા ઘરની હું નાની વહુવારુ હો રાજ,
તમે થોડું ઘણું સમજો તો સારું,
કે રાજ વહેતા વાયરાને કેમ કરી વારુ
Back to top of the page up there ^
Posted 21 May 2013 - 04:31 PM
બા ! તું હતી તો
તું હતી તો, બા ! ઘર ભર્યું ભર્યું હતું !
બાપુની કડકાઇ ! કાકાનો રૉફ ! ફૈબાની જમાવટ !
અને દાદા-દાદીની સ્નેહાદ્ર રસનિર્ઝરતી ગોદ !
બા ! આ બધું હતું તો તું હતી તો હતું !
શોભિત ઉંબરો ચોખ્ખુંચણાક રસોડું, લીંપી-ગૂંપેલી ઓસરી
ઢોર-ધાંખરની ગમાણ વૃક્ષે ટીંગાતી પાણીની ઠીબ !
ડેલીની બહાર ચાટણે એકસામટાં  ભૂરીનાં જાફરાં ગલૂડિયાં ચાર-પાંચ !
ફળિયામાં વેરાયેલાં બંટી ને બાજરો, થોકબંધ ચકલાં-પારેવાંનો ઘૂઘવાટ! અનેઢાળિયામાં રાહ જોતી, તને અતિ વહાલી ભાંભરતી કલ્યાણી-ગાય !
બા ! આ બધું હતું તો તું હતી તો હતું !
ખીચડી, કઢી ને તારા રૂપાળા ને હુંફાળા હાથોએ ટીપેલા બાજરાના રોટલા !
દહીં દૂધ ને ઘી માખણથી લથબથ સૌની થાળી !
નાનાં ભાઇ-ભાંડુનાં મોં માં મુકાતાં રસાળા કોળિયા !
વાર-પરબે હેતે દોડી-આવતાં મા ને માસી, ફૂઇ ને ફૂઇનાં છોરું ! આંગણું, ડેલીની પરસાળ, ઝૂલતી ખાટ, દાદાની બેઠક ને વડલાંની છાંય ચાલકાતા કલ્લોલ!
ઘર આખું મહેંક મહેંક ગહેક ગહેક ને ચહેક ચહેક !
Back to top of the page up there ^
Posted 28 May 2013 - 04:22 PM
મેથી ૧૦૦ ગ્રામ, કાળીજીરી ૫૦ ગ્રામ, અજમો, હળદર, ગળો, હરડે, ગોખરુ, આમળા, વાવડિંગ, ભાંગરો, અર્જુન છાલ અને કાળામરી આ ૧૦ ચીજો ૧૦-૧૦ ગ્રામ લઇ, તેનું ચૂર્ણ બનાવી લો. આ ચૂર્ણ રોજ ૧ ચમચી (૫ ગ્રામ)ની માત્રામાં સવાર-સાંજ નવશેકા પણી સાથે ૧થી ૩ માસ લેવાથી જ ચમત્કાર થવો શરૂ થશે.
આ ચૂર્ણના સેવનથી મધુપ્રમેહ, એસિડિટી, સાંધાનો વા, આમવાત, બ્લડપ્રેશર, કિડનીનું દર્દ, સફેદ ડાઘ, નજરની ખામી કે ચશ્માં, ભારે વજન કે મેદ, પેટનાં દર્દ, લોહીવિકાર, આળસ, સ્ફૂર્તિનો અભાવ, અંગતૂટ, જીર્ણ તાવ જેવાં અનેક દર્દોધીમે ધીમે મટી જાય છે. આ દવાની કોઇ આડઅસર નથી. કોઇ પણ ઉમરની વ્યકિત તે લઇ શકે છે. શરીરનો ખરેખર કાયાકલ્પ (નવીનીકરણ) થાય છે.
Posted 16 July 2013 - 04:56 PM
બેટા તને ટ્યુશન આપવા આવતી ટીચર ગમે તો છે ને?
સાચું જ કહેવું પડે, બેટા.
તો મને એ જરાય નથી ગમતી. ગુસ્સોતો એવો આવે છે કે પાપા ભીંસે છે એમ એને ભીંસી નાખું.
તું મારી દીકરી સાથે લગ્ન કરવા માંગે છે તેમાં મને વાંધો નથી, પણ એટલું યાદ રાખજે કે એ મારી એકની એક દીકરી છે.
મારે પણ એક જ જોઇએ છે.
હમણાં મેં એક નવા હેર-ઑઇલની જાહેરાત જોઈ, જે વાળ ખરતા અટકાવે છે.
તો તારા માટે લઈ આવું?
ના, મારા માટે નહીં, તમારી નવી સેક્રેટરી માટે. કારણ કે રોજ સાંજે તમારા કોટ પર એક-બે લાંબા વાળ જોવા મળે છે !
સાંભળો છો? છાપામાં ખબર છપાયેલી છે કે એક પુરુષે પોતાની પત્નીને સાઈકલનાં બદલામાં વેચી દીધી. તમે તો એવું નહીં કરો ને?
હું એટલો મુર્ખ થોડો છું, મોટરસાઈકલથી ઓછામાં વાત જ ના કરું.
અરે યાર, સાંભળ્યું છે કે તે લગ્ન કરી લીધાં!
હા યાર, મારી પત્ની નર્સ છે અને હૉસ્પીટલમાં કામ કરે છે.
ઓહ એ તો સારું કહેવાય. તમારો સંસાર કેમ ચાલે છે?
ના પૂછીશ. હું તો બહુ પરેશાન છું તે ત્યાં સુધી કે મારી કોઈ વાતનો જવાબ નથી આપતી જ્યાં સુધી હું તેને સીસ્ટર કહીને ના બોલાવું.
Back to top of the page up there ^
Posted 20 July 2013 - 12:07 AM
ઓળખ્યો / રઢિયાળી રાતના રાસ/લોકમિલાપ માંથી
Posted on June 26, 2013 by Gopal Parekh
રઢિયાળી રાતના રાસ/લોકમિલાપ માંથી
[બાર-બાર વરસ થયાં સાસરે વળાવેલી અને વચમાં એકેય વાર ઘેર ન આવેલી બહેનને એનો ભાઈ તેડવા જાય છે. નાનપણના સ્મરણો ભૂલેલી એ બહેન ભાઈને કેમ કરીને ઓળખી લે છે? પોતાની માતાની આંખો જેવી એની આંખો દેખીને, અને પિતાના અવાજ જેવો એનો અવાજ સાંભળીને (માતાના જેવી આંખોવાળો ને પિતાના જેવા સ્વરવાળો પુરુષ પંકાય છે.) ભાઈને પોતાનાં દુ:ખો સંભળાવતી બહેન ભાઈના નિમંત્રણને નકારે છે. એ સમજે છે કે ભાઈઓ તો ભાભીને વશ હોય. બધું દુ:ખ ઠલવીને બહેન ડૂબી મરે છે.]
વેલ્યું છૂટિયું રે, વીરા ! વાડીના વડ,
ધોળીડા બાંધ્યા રે વડને વાંકીએ
ચાર-પાંચ સૈયરું રે, વીરા ! પાણીડાની હાર્ય,
વચલી પાણિયારે વીરને ઓળખ્યો.
ઓળખ્યો ઓળખ્યો રે માની આંખ્યુંની અણસાર
બાપની બોલાશે વીરને ઓળખ્યો.
વીરા ! ચાલો રે દખણી બેનીને ઘેર,
ઉતારા દેશું ઊંચા ઓરડા.
વેલ્યું છોડજો રે, વીરા ! લીલા લીંબડ હેઠ,
ધોળીડા બાંધજો રે વચલે ઓરડે.
નીરીશ નીરીશ રે, વીરા ! લીલી નાગરવેલ્ય,
ઉપર નીરીશ રાતી શેરડી.
રાંધીશ રાંધીશ રે, વીરા ! કમોદુંનાં કૂર,
પાપડ શેકીશ રે, વીરા ! પૂનમ કેરો ચંદ,
ઉપર આદુ ને ગરમર આથણાં.
જમશે જમશે રે મારો માડીજાયો વીર,
ભેળી બેસશે રે એક જ બેનડી.
ઊંચી મેડી રે, વીરા ! ઊગમણે દરબાર,
તિયાં રે ઢળાવું તારા ઢોલિયા.
પોઢશે પોઢશે રે નારો માડીજાયો વીર,
ભેળી બેસશે રે એક જ બેનડી.
કરજે કરજે રે, બેની ! સખદખની વાત,
ઘેરે જાશું તો માતા પૂછશે.
ખાવી ખાવી રે, વીરા ! ખોરુડી જાર,
સૂવું રે, માડીના જાયા ! સાથરે.
બાર બાર વરસે રે, વીરા ! માથડિયાં ઓળ્યાં,
તેર વરસે રે તેલ નાખિયાં.
મેલો મેલો રે, બેની ! તમારાં સાસરાં.
વીરા વીરા રે ! બેની માસ છ માસ,
આખર જાવું રે બેનીને સાસરે.
ભરવાં ભરવાં રે, વીરા ! ભાદરુંનાં પાણી,
ભાદરની રેલે બેની તણાઈ ગયાં.
આ ને કાંઠે રે વીરો રહ રહ રુએ,
ઓલ્યે કાંઠે રુએ એની માવડી.
Back to top of the page up there ^
Posted 13 September 2013 - 11:09 PM
Excellent Speech By Sam Pitroda At Sanskrit Satra-Mahuva
Back to top of the page up there ^
Posted 16 September 2013 - 09:42 AM
સેક્‍સ-સ્‍વામીના કિસ્‍સાઃ આસારામ સિવાય ધણા ગોડમેન સકંજામાં
જોધપુર,તા.૧૬: સગીરા ઉપર બળાત્‍કારના કેસનો સામનો કરી રહેલા આસારામ ઉપર ખૂબ મજબૂત સંકંજો બનાવી દેવામાં આવ્‍યો છે. હાલમાં આસારામ જોધપુરમાં જ્‍યુડીશીયલ કસ્‍ટડીમાં આસારામ ઉપર આપીસીની કલમ ૩૭૬, ૩૪૨, ૫૦૬ અને ૫૦૯ હેઠળ આક્ષેપો કરવામાં આવ્‍યા છે. આ ઉપરાંત જુવેનાઈલ જસ્‍ટિસ એક્‍ટની કલમ ૨૩ અને ૨૬ તેમજ સેક્‍સ્‍યુઅલ ઓફેન્‍સ એક્‍ટ હેઠળ પણ કેસો દાખલ કરવામાં આવ્‍યા છે. આવી સ્‍થિતિમાં તેમની સામે સંકંજો વધુ મજબૂત બનાવવામાં આવ્‍યો છે. આસારામ એકલા એવા વિવાદાસ્‍પદ ગોડમેન નથી જે આ પ્રકારના સંકંજામાં ફસાયા છે. ભૂતકાળમાં પણ ધણા વિવાદાસ્‍પદ ગોડમેનની જાતિય ગુનાઓના મામલામાં ધરપકડ કરવામાં આવી ચૂકી છે. જે ગોડમેન અગાઉ સંકંજામાં આવી ચૂક્‍યા છે તે નીચે મુજબ છે.
સંત સ્‍વામી ભીમાનંદજી મહારાજ ચિત્રકળતવાલે તરીકે વધુ જાણીતા શિવ મૂહર્ત દ્વિવેદીની ૨૦૧૦માં ધરપકડ કરવામાં આવી હતી. દિલ્‍હીમાં સેક્‍સ રેકેટ ચલાવવા બદલ તેમની ધરપકડ કરાઈ હતી. પોલીસના જણાવ્‍યા મુજબ તેઓ મહિલાઓને લાલચ આપીને તેમની પાસેથી ધણી પ્રવળત્તિઓમાં સામેલ થવા ફરજ પાળતા હતા. મધ્‍ય પ્રદેશમાં ચિત્રકૂટથી સંપત્તિ બનાવી ચૂકેલા દ્વિવેદીએ આઠ વર્ષ અગાઉ દિલ્‍હીમાં ઇરોજ હોટલમાં સિક્‍યુરિટી ગાર્ડ તરીકે કામગીરી શરૂ કરી હતી અને મોડેથી ખાનપુરમાં નાનકડું મંદિર બનાવ્‍યું હતું અને ડોનેશન મારફતે દરરોજ ૩૦૦ મેળવતા હતા. લાંબાગાળે તેમની સંપત્તિ સતત વધી હતી.
બાબા મહેન્‍દ્રગિરી ઉર્ફે ટુન્‍્ના બાબાની ૨૪ વર્ષીય પરિણીત મહિલા ઉપર બળાત્‍કારના આરોપસર ૪થી સપ્‍ટેમ્‍બરના દિવસે ધરપરકડ કરવામાં આવી હતી. પરિણીત મહિલા ઉપર બ્‍ラાળાત્‍કારના આરોપસર હોબાળો થયા બાદ ભારે ખળભળાટ મચી ગયો હતો. મધ્‍ય પ્રદેશના નસરુલાગંજ ગામમાં નર્મદા નદીના કિનારે તેમના નીલકંઠ આશ્રમમાં તેમના સગાસંબંધીઓ દ્વારા આ મહિલાને મોકલવામાં આવી હતી. આ મહિલાને ચાર મહિના સુધી બાનમાં પકડી રાખવામાં આવી હતી. પોલીસના જણાવ્‍યા મુજબ ભોગ બનેલી મહિલાના પતિ અને તેમના સગાસંબંધીઓને પણ ગેરમાર્ગે દોરવામાં આવ્‍યા હતા. આ મહિલા ઉપર વારંવાર જાતિય અત્‍યાચાર કરાયો હતો. આખરે તેમની સામે સંકંજો મજબૂત થયો હતો અને ગુનો દાખલ કરાયો હતો.
બળાત્‍કાર અને ફોજદારી આરોપોના પરિણામ સ્‍વરૂપે સ્‍વામી નિત્‍યાનંદ મુશ્‍કેલીમાં મૂકાયા હતા. તેમની સામે એક પછી એક આરોપો સપાટી ઉપર આવ્‍યા હતા. વર્ષ ૨૦૧૦માં સેક્‍સ કૌભાંડમાં તેઓ ફસાયા હતા. તે વખતે એક ટેલિવિઝન ચેનલે પૂર્વ અભિનેત્રી રણજીતા સાથે તેમના અશ્‍લીલ વિડીયો પ્રકાશિત કરતા ભારે હોબાળો મચી ગયો હતો. બેંગ્‍લોર નજીક બિદાદીમાં તેમના આશ્રમમાં તેઓ તેમના સમર્થકો સાથે આ પ્રકારના કળત્‍યો કરતા હતા. તેમને મળવા આવતા લોકોમાં રાજકારણીઓ અને સેલિબ્રિટીઓ પણ હતા. તેમનું મિશન હાલમાં ૪૦ દેશોમાં ૧૦૦૦ ર્ધામિક સેન્‍ટ્રરો ચલાવે છે. ૨૦૧૨માં ઇન્‍ટરનેશનલ મેગેઝિન માઈન્‍ડ બોડીમાં વિશ્વના સૌથી પ્રભાવશાળી સ્‍વામીમાં સ્‍વામી નિત્‍યાનંદનો સમાવેશ કરવામાં આવ્‍યો હતો.
આસારામ બાપુની હાલમાં જ સગીરા ઉપર બળાત્‍કારના આરોપસર ઇન્‍દોરમાંથી ધરપકડ કરવામાં આવી હતી. ઇન્‍દોરમાંથી ધરપકડ કરવામાં આવ્‍યા બાદ તેમને જોધપુર લઈ જવામાં આવ્‍યા હતા જ્‍યાં હાલમાં તેઓ જ્‍યુડીશીયલ કસ્‍ટડીમાં છે. તેમના ઉપર અગાઉ પણ જમીન ઉપર કબજો જમાવવા ધણા રાજ્‍યોના આક્ષેપો છે. તેમનો કારોબાર પણ હજારો કરોડમાં હોવાનું જાણવા મળી ચૂક્‍યું છે. જોધપુરના મનાઈ ગામમાં આસારામના આશ્રમ ખાતે સગીરા ઉપર બળાત્‍કાર ગુજાર્વામાં આવ્‍યો હતો. આસારામના અમદાવાદ સહિત દેશના ધણાબધા રાજ્‍યોમાં આશ્રમ છે અને તેમના હજારોમાં સમર્થકો અને ભક્‍તો છે.
Back to top of the page up there ^
Posted 22 September 2013 - 01:06 PM
Love is not about being with someone who can make you feel complete, but someone with whom you can share your incompleteness . . .
Back to top of the page up there ^
Posted 28 September 2013 - 09:17 PM
GUJARATI E-BOOKS : DOWNLOADS
सुभाषित संग्रह : ગુજરાતી ભાષાંતર સાથે – સંકલન: જયેન્દ્ર પંડ્યા (ઈ-પુસ્તક)
Back to top of the page up there ^
Posted 08 October 2013 - 12:21 PM
Posted by Gopal Parekh
બે ઘડી નિનુ મઝુમદારનો સંગ માણીએ.
મેંશ ન આંજુ, રામ !
લેશ જગ્યા નહિ, હાય સખીરી !
નયન ભરાયો શ્યામ !
આજે મેશ ન આંજુ રામ !
એક ડરે હું રેખ ન ખેંચું, ભલે હસે વ્રજવામ;
રખે નયનથી નીર વહે તો સંગ વહે ઘનશ્યામ.
આજે મેશ ન આંજુ રામ !
કાળા કરમનો કાળો મોહન, કાળું એનું નામ;
કાજળની વધુ કાળપ લાગે કરશે કેવાં કામ ?!
આજે મેશ ન આંજુ રામ !
મેં તો ફૂલોની વેદના જાણી !
વિજન વાટે શિશિર રાતે
રોઇ પડી રાતરાણીમેં તો .
આરા વિનાના એકલ ગગને ભમતો વ્યાકુલ ઇન્દુ,
એના અનિમેષ નયનથી ઝરે લાખો તુષાર બિન્દુ;
કંપિત વનમાં કોમલ પાંદડી થઇ ગઇ પાણી પાણી,
મેં તો ફૂલોની વેદના જાણી.
ખોવાયેલા ભયભીત શિશુ સમ ધ્રુજતો કુંજનો છાંયો,
અહીં તહીં જઇ શોધતો કોને સમીર એકલવાયો;
ખૂણે ખૂણે કોની નિરાશ આંખો ફરી ગઇ અણજાણી;
મેં તો ફૂલોની વેદના જાણી.
પળો વીતેલ જીવનની કરું છું યાદ ગુલશનમાં
ઠહર આંસુ !બહારાવી છે મુદ્દત બાદ ગુલશનમાં
નિહાળી હું શકું અહીંથી હજીયે આશિયાનાને
તું શાને પીંજરું રાખે, અરે સય્યાદ ગુલશનમાં !
અમારી જિંદગીમાં એ બહારાવી નહીં પાછી
ગુલો હર સાલ, બસ !કરતાં રહ્યાં ફરિયાદ ગુલશનમાં
ઘડીભર વીજળી !થોડી વધુ દે રોશની મુજને
હતી કઇ ડાળ મારી તે કરું છું યાદ ગુલશનમાં
સવારે છે ચમન ભીનો કે ભીની છે નજર મારી ?
પડ્યો શું રાતભર મોસમ વિના વરસાદ ગુલશનમાં?
બહારોમાં મળ્યો ના કોઇને પૂરો સમય રોવા
દઉં છું એટલે હું પાનખરને દાદ ગુલશનમાં
નિરંજનની વફાદારી વિષે, બસ !એટલું કહેજો
હતો આબાદ ગુલશનમાં, હતો બરબાદ ગુલશનમાં.
Back to top of the page up there ^
Posted 11 October 2013 - 02:05 PM
ગુજરાતી ઈ -પુસ્તીકા સંગ્રહ
ચલ જિંદગી જીવી લઇ એ
Number of downloads: 87
Number of downloads: 70
Back to top of the page up there ^
Posted 25 October 2013 - 01:16 PM
કોઈ પૂછે કે મિત્ર એટલે શું ?
હું કહીશ કે એવો સંબધ કે જેમાં કોઈ તિરાડ પડતી નથી .
કોઈ પૂછે કે મને કે સંબંધ એટલે શું ?
હું કહીશ કે એવો પ્રેમ છે કે જેમાં કોઈ ગેરસમજ ને સ્થાન નથી .
કોઈ પૂછે મને કે પ્રેમ એટલે શું ?
હું કહીશ કે જિંદગી ની એવી રચના કે જેમાં ડુબીશું તો તરી જવાશે
અને કોઈ પૂછે છે મને કે જિંદગી એટલે શું ?
તો હું કહીશ કે સારા મિત્રો , સાચો સંબધ અને નિસ્વાર્થ પ્રેમ એટલે જ જિંદગી
Back to top of the page up there ^
Posted 25 October 2013 - 05:30 PM
હાસ્યમ શરણં ગચ્છામિ (રમૂજી ટૂચકા)  સંકલિત
દરેક ભાષામાં વિરામચિન્હોનું આગવું સ્થાન હોય છે. જો તે ખોટી જગ્યાએ
મુકાઈ જાય તો કેવો ફિયાસ્કો થાય છે તે જુઓ :
પત્નીનો પતિને રમૂજભર્યો પત્ર :
વહાલા પતિદેવ, અમે મજામાં છીએ ત્યાં. તમે મજામાં હશો અહીં. મોટાભાઈ માંદા
પડ્યા છે એટલે દવાખાનામાં દાખલ કર્યા છે બળદોને. હવે જોતરવામાં આવે છે
બાપાને અને બાને. ચારધામની જાત્રાએ મોકલીએ છીએ ભગરી ભેંસને. ગઈ કાલે
પાડીનો જન્મ થયો છે નાની વહુને. કૂતરું કરડવાથી ઈંજેક્શન મૂકાવવા માટે
જવું પડે છે આપણા લાલિયા કૂતરાને. સુધરાઈવાળા પકડી ગયા છે નાની વહુને.
હવે ઘણું સારું છે કૂવામાં. પાણી નથી તમારા ભાઈમાં. બુદ્ધિ ઓછી છે
પાડોશીની પેલી બિલાડીને. કૂતરાંએ કરડી ખાધી આપણી ભાભીને. પિયરમાં
મોકલ્યાં છે આપણાં છોકરાને. પ્રેમથી નિશાળે મોકલું છું તમને. તમે યાદ આવો
તમારી પત્નીના જય શ્રીકૃષ્ણ
એક પહેલવાન દુબળા-પાતળા માણસની ધોલાઈ કરી રહ્યો હતો. ભેગી થયેલી ભીડમાંથી
ઉસ્તાદ ! તમે આ માણસને શા માટે મારો છો ?
પહેલવાને એ માણસને મારવાનું ચાલુ રાખતાં જવાબ આપ્યો : મારો અગરબત્તીનો
ધંધો છે. આ માણસના છાપામાં મેં જાહેરખબર આપી હતી પહેલવાન છાપ અગરબત્તી
અને એણે છાપી નાખ્યું- અગરબત્તી છાપ પહેલવાન!
પપ્પુ એક વખત પેપ્સી સામે રાખીને ઉતરેલી કઢી જેવું મોં કરીને બેઠો હતો.
એટલામાં ત્યાં ગપ્પુ આવી ચઢ્યો. ગપ્પુ પેપ્સી ગટગટાવી ગયો અને બોલ્યો :
કેમ પપ્પુ ઉદાસ દેખાય છે ?
પપ્પુ રડતાં મોંએ બોલ્યો, આજે દિવસ જ સાવ ખરાબ છે. સવારે ઘરવાળી જોડે
ઝઘડો થયો, રસ્તામાં કાર પંચર થઈ ગઈ, ઑફિસ મોડે પહોંચ્યો તો શેઠ્યાએ
બે-ચાર સંભળાવી અને નોકરીમાંથી નીકાળી દીધો અને હવે મરવા માટે જે
પેપ્સીમાં ઝેર નાખીને બેઠો તો એ પણ તું પી ગયો.
છગનના ઘરે ચોર આવ્યા.
તેઓએ હિંદીમાં છગનને પૂછ્યું : સોના કહાં હૈ ?
ઊંઘણશી છગન ઊંઘમાં જ બોલ્યો : અલ્યા આટલી બધી તો જગ્યા છે, જ્યાં મરજી
પડે ત્યાં સૂઈ જા ને. અડધી રાતે બૂમો શેનો પાડે છે !
કંઈ કેટલીય છોકરીઓ સપનાં જોતી હોય છે કે એક દિવસ એક રાજકુમાર ઘોડા પર
ખરેખર ! હવે પેટ્રોલના ભાવ જોતાં એ સપનું સાકાર થાય એવા દિવસો નજીક આવી રહ્યાં છે
છગન : જીવનમાં માત્ર બે શબ્દો જો યાદ રાખીશ તો અનેક દરવાજા ખૂલી જશે.
મગન : એ વળી ક્યા બે શબ્દો ?
છગન : PUSH અને PULL
પતિ : શું તું મારા જીવનનો ચાંદ બનવા માંગે છે ?
પત્ની (ઉત્સાહથી) : હાહા.!
પતિ : તો મારાથી 1 લાખ 86 હજાર માઈલ દૂર રહેજે !
કર્મચારી : સાહેબ, જબરજસ્ત ટેન્શન છે ! મારી પત્ની કહે છે કે વેકેશનમાં
બૉસ : સૉરી ! રજા નહિ મળે.
કર્મચારી : થેન્કયૂ સર ! મને ખાતરી હતી કે સંકટ સમયે તમે જ મદદ કરશો !
છગન : સાહેબ, તાજેતરમાં મારાં લગ્ન થયાં છે, કંઈક પગારવધારો કરો તો મહેરબાની !
બૉસ : જે ઘટના ઑફિસ બહાર ઘટે તે માટે ઑફિસ જવાબદાર નથી.
સુરતીલાલો પંડિતને : મને સંસ્કૃત શીખવો.
પંડિત : એ દેવોની ભાષા છે.
સુરતી : એટલે જ તો શીખવી પડે ને ? મરીને સ્વર્ગમાં ગયો તો ?
પંડિત : ને નરકમાં ગયો તો ?
સુરતી : તો ક્યાં વાંધો છે ? સુરતી તો આવડે જ છે ને !
દુકાનના પાટિયાં કદી ધ્યાનથી વાંચ્યા છે ? જુઓ :
(4) રાખી સાવંત સત્સંગ મંડળ
આજના યુવાનોએ આજના વૃદ્ધોને માન અને સન્માન બંને આપવું જોઈએ કારણ કે આ એ
પેઢી છે જે ગુગલ અને વિકીપીડીયા વિના પાસ થઈ છે !
એક ભૂત સલૂનમાં વાળ કપાવવા આવ્યું.
કારીગરે કીધું : બેસો, હજી કલાક થશે.
ભૂતે જવાબમાં એવું કંઈક કહ્યું કે બિચારો કારીગર બેહોશ થઈ ગયો.
ભૂતે કહ્યું : મારું માથું અહીં મૂકી જાઉં છું. તું વાળ કાપી રાખજે !
છોકરી : I only talk in English. So you better talk in English only.
Otherwise I am not interested.
છોકરો : Ok. Walk away How many percentage I have.
છોકરી : What ?
છોકરો : હાલતી થા મારે કેટલા ટકા !
નવા સંશોધન મુજબ વૈજ્ઞાનિકો કહે છે કે જગતની 1 ટકા મહિલાઓ માનસિક
બિમારીની દવાઓ લે છે.
ટૂંકમાં ચેતજો ! 99 ટકા મહિલાઓ યોગ્ય દવાઓ વિના છૂટ્ટી ફરી રહી છે !
બે કીડીઓ સાઈકલ રેસ કરતી હતી.
રસ્તામાં એક હાથી આવી ગયો.
કીડીએ બૂમ પાડી : અલ્યા જાડીયા, મરવું છે કે શું ?
ગોલુ : સર ! મારી પત્ની ખોવાઈ ગઈ છે.
પોસ્ટ માસ્તર : આ પોસ્ટ ઑફિસ છે. પોલીસ સ્ટેશનમાં જઈને ફરિયાદ લખાવો.
ગોલુ : શું કરું ? આનંદના અતિરેકમાં મને કંઈ સમજાતું નથી.
યાર ! હું એક બહુ મોટી મુશ્કેલીમાં ફસાઈ ગયો છું.
એવું તે શું થયું ?
મારી પત્નીના મેક-અપનો ખર્ચ હું બરદાસ્ત નથી કરી શકતો અને મેક-અપ ન કરે
તો પત્નીને બરદાસ્ત નથી કરી શકતો !
સંતા : યાર ! મેં એક બાબતની ખાસ નોંધ લીધી છે.
બંતા : કઈ બાબતની ?
સંતા : રેલવે ફાટક જ્યારે બંધ હોય છે ત્યારે અચૂક ટ્રેન આવે જ છે.
ડૉક્ટર : હું તમને એવી દવા આપીશ કે તમે ફરીથી જુવાન થઈ જશો.
દર્દી : ના બેટા ! એવું ન કરીશ. મારું પેન્શન બંધ થઈ જશે.
જાદુગર : હવે હું આ ભાઈની ધર્મપત્નીના વચ્ચેથી બે કટકા કરીશ અને તમને
સંતાસિંગ : રહેવા દો જાદુગરભાઈ. એક સમસ્યાને બમણી કરો એ કંઈ જાદુ ના કહેવાય.!
Back to top of the page up there ^
Posted 03 November 2013 - 03:27 PM
[દિવાળીના સપરમે દાડે ચાલો બે ઘડી ભાણીને પણ યાદ કરીએ.]
દિવાળીના દન આવતા જાણી,
ઓલી ભાદરમાં ધૂએ લૂગડાં ભાણી.
માથે હતું કાળી રાતનું ધાબું,
માગી ત્રાગી કર્યો એકઠો સાબુ;
કોડી વિનાની હું કેટલે આંબું?
રૂદિયામાં એમ રડતી છાની,
ભાદરમાં ધૂએ લૂગડાં ભાણી.
લૂગડામાં એક સાડલો જૂનો,
ઘાઘરોયે મેલો દાટ કેદૂનો,
કમખાએ કર્યો કેવડો ગુનો !
કેમ ઝીંકવું તાણી !
ભાદરમાં ધૂએ લૂગડાં ભાણી.
ઓઢણું પેરે ને ઘાઘરો ધૂએ,
ઘાઘરો ઓઢે ને ઓઢણું ધૂએ,
બીતી બીતી ચારે દિશામાં જુએ,
એના ઉઘાડાં અંગે અંગમાંથી આતમા ચૂએ !
લાખ ટકાની આબરૂને એણે સોડમાં તાણી;
ભાદરમાં ધૂએ લૂગડાં ભાણી.
ઊભાં ઊભાં કરે ઝાડવાં વાતું,
ચીભડાં વેચીને પેટડાં ભરતી.
ક્યાંથી મળે એને ચીથરું ચોથું?
વસ્તર વિનાની ઈસ્તરી જાતને સારુ,
પડી જતી નથી કેમ મોલાતું?
ભાદરમાં ધૂએ લૂગડાં ભાણી.
અંગે અંગે આવ્યું ટાઢનું તેડું,
કેમ કરી થાવું ઝૂંપડી ભેળું?
વાયુની પાંખ ઉડાડતી વેળુ;
જેમ તેમ પેરી લૂગડાં નાઠી,
કાયા સંતાડતી, ધ્રૂજતી ધ્રૂજતી,
કૂબે પહોંચતાં તો પટકાણી
ભાદરમાં ધૂએ લૂગડાં ભાણી.
Back to top of the page up there ^
Posted 05 November 2013 - 03:45 PM
દિવાળી આવી ને જતી રહી...............................
દિવાળી આવી ને જતી રહી
ને આ વખતેય એવો અહેસાસ કરાવતી ગઈ કે જ્યારે નાનાં હતાં ત્યારે
કેટલી મોટી લાગતી હતી..
ને હવે મોટાં થયાં તો દિવાળી જાણે નાની થઈ ગઈ.!
તાણી તૂસીને બચાવેલી રકમમાંથી મા થોડો મોહનથાળ ને સુખડી કરતી
ક્યારેક ઘી ઓછું પડે તો ક્યારેક એલચી ન મળે
પણ એના સ્વાદમાં માની ભારોભાર લાગણી નીતરતી
એટલે જ તો એકાદ ટુકડો લેવા કેટલાય કજિયા કરતાં.
ને મા સમજાવતી, બેટા, એમ થોડું ખવાય હરતાં ફરતાં.?
આજે જુદા જુદા રંગની. જુદા જુદા પ્રાંતની. નામેય ન આવડે એવી
આઠ-દસ મિઠાઈનાં બોક્સ ફ્રિજમાં પડ્યાં પડ્યાં ઠરે છે,
અને હરતાં ફરતાં એની સામે જોતાં જઈએ છીએ તો પણ
હવે મોંમાથી નાનપણ જેવી તીવ્ર ઈચ્છાનું પાણી ક્યાં ઝરે છે!?
ધનતેરસે સુંવાળી વણતાં વણતાં મા, બેસતા વરસે કોણ કોણ આવશે તેની યાદી કરાવતી
પછી કોનું સ્વાગત કઈ રીતે કરશું  એવા ઉમળકાના ચોસલા પાડતી.
કોઈને ગરમ નાસ્તો ને કોઈને કોરો
કોઈને ચા કે શરબત ને બાળકોને દૂધનો કટોરો
એના જર્જરિત થઈ ગયેલા નાના પર્સના છેલ્લા સિક્કા સુધી અકબંધ રહેતો
માનો મોંઘેરો ઉમંગ ક્યાંથી લાવવો?
આજે પાંચ દિવસની રજામાં આઉટ ઑફ સ્ટેશનનું આયોજન કરી
એ બધીયે ઝંઝટમાંથી છૂટવા મથતી આપણી વૃત્તિ પર
એ રંગ કેવી રીતે ચડાવવો.?
બોનસ, ડી.એ. ડિફરન્સ કે એરિયર્સ કશું જ નહીં
માની ત્રણ મહિનાની બચત ને પપ્પાના બે મહિનાના ઓવરટાઈમમાંથી દિવાળી કરવાની
પણ તોય કોઈ બેરિયર્સ નહીં.
દિવાળીની રાત્રે જાતે ધોઈને. હાથ દઈને ગડી કરી ગાદલા નીચે મૂકી ને ઈસ્ત્રી કરાયેલો
ડ્રેસ બેસતા વર્ષે વટભેર પહેરવાનો જે આનંદ હતો,
તે આનંદ આજે રંગબેરંગી કપડાંથી ઠાંસોઠાંસ ભરેલા વૉર્ડરોબમાં ક્યાં સંતાતો ફરે છે
એ જ સમજાતું નથી.
ખરેખર. આપણે મોટાં થઈ ગયાં. અને આપણી દિવાળી નાની થઈ ગઈ.!
Back to top of the page up there ^
Posted 07 November 2013 - 03:12 PM
Back to top of the page up there ^
Posted 24 November 2013 - 07:30 PM
મારા સાથિયામાં એક રંગ ઓછો પડે  અવિનાશ વ્યાસ
Gujarati Geet- Viraj Upadhyay & Bijal Upadhyay-મારા સાથિયામાં એક રંગ ઓછો પડે  અવિનાશ વ્યાસ.mp3
હે મારા સાથિયામાં એક રંગ ઓછો પડે..
ગોત્યો મેં ઉષામાં, ગોત્યો મેં સંધ્યામાં
ગોતી ગોતી થાકી તો યે ક્યાંક ના જડે
મારા સાથિયામાં એક રંગ ઓછો પડે..
ઓલ્યો કાજળનો રંગ, ઓલ્યો કુમકુમનો રંગ
ઓલી મહેંદીનો રંગ, ફોર્યાં ફૂલડાંનો રંગ
મારા નંદવાયા કાળજાની કોર ના ચડે..
મારા સાથિયામાં એક રંગ ઓછો પડે..
રંગીલો મોરલો ને નવલી કંકાવટી
સપ્તરંગી લહેરીયું વર્ષા લહેરાવતી
મારી સંગ મારા આંસુનો રંગ પણ રડે..
મારા સાથિયામાં એક રંગ ઓછો પડે..
પુરી અધુરી મારા જીવનની રંગોળી
કોણ એમાં મનગમતો રંગ દેશે ઢોળી
હું રંગથી ભરી છતાં ન રંગ સાંપડે..
મારા સાથિયામાં એક રંગ ઓછો પડે..
01 - Gujarati Geet- Viraj Upadhyay & Bijal Upadhyay-เชฎเชพเชฐเชพ เชธเชพเชฅเชฟเชฏเชพเชฎเชพเช เชเช เชฐเชเช เชเชเซ เชชเชกเซ โ เชเชตเชฟเชจเชพเชถ เชตเซเชฏเชพเชธ.mp3 (5.4MB)
Number of downloads: 78
Back to top of the page up there ^
Posted 25 November 2013 - 07:27 PM
ધનનો ધખારો, જનનો ધસારો/મકરંદ દવે
ભાવાર્થ: સુરેશ દલાલ /ઝલક-પંચમી પાના: 14થી 17
મકરંદ દવેના એક કાવ્યની પંક્તિ છે:
સોનાની તો સાંકડી ગલી, હેતુ ગણતું હેત,
દોઢિયા માટે દોડતા જીવો, જીવતું જોને પ્રેત.
દરેકને રાતોરાત શ્રીમંત થવું છે. રોડપતિને કરોડપતિ થવું છે. વર્ષો પહેલાં એક અંગ્રેજી ચલચિત્ર જોયું હતું. પડદો ખૂલે છે ત્યારે એક માણસના એડીદાર બૂટ દેખાય છે. એની ગતિ દેખાય છે. પગલામાં મક્કમતા છે. પછી દેખાય છે એક મોટી ઈમારત. એ માણસની નજર ઈમારતની ટોચ પર છે. એને એમ છે કે આવા મોટા શહેરમાં હું આવ્યો છું.મારી પહોંચથી હું રૂમ ઍટ ધ ટૉપને મારે વશ કરીશ. પછી તો એ ચિક્કાર કામ કરે છે. હજી સુધી કોઈએ, કહેવત છે એ પ્રમાણે, ઈંડાં તોડ્યા વિના આમલેટ બનાવી નથી. ચલચિત્રનો અંત ઘણો કરુણ છે. જે માણસ અસંખ્ય મનોરથ સાથે શહેરમાં પ્રવેશ કરે છે એ માણસ અંતે ઝૂંપડપટ્ટી વિસ્તારમાં છેલ્લો શ્વાસ લે છે. ઝૂંપડપટ્ટીનું કોઈક બાળક રમકડાની કારથી રમી રહ્યું છે. એ પોતાની રમકડા કાર પેલા માણસ તરફ રમતમાં જ ધકેલે છે. ચિત્રનો નાયક એ કારને લેવા માટે હાથ લંબાવે છે, પણ એના હાથ અને રમકડાની ગાડી વચ્ચે થોડુંક અંતર રહી જાય છે. જેને કશુંક થવું હતું, ચિક્કાર કમાવું હતું. એનાં બધાં જ સપનાં રોળાઈ ગયાં હોય છે.
કમાવું અને ચિક્કાર કમાવું એ બે વચ્ચે ફેર હોય છે. ધન એ સાધન છે. એ સગવડ આપી શકે, પણ સુખ નહીં. પૈસાથી સુખ લેવાની પ્રવૃત્તિ મૃગજળમાં માછલાં પકડવા જેવી છે. પૈસાનું મહત્ત્વ નથી એમ નહીં, પણ એનું રોગની કક્ષાએ મમત્વ ન હોવું જોઈએ. હવે તો રૂપિયો પણ પૈસાની જેમ સંકોચાઈ ગયો છે. દરેકને અબજોપતિ થવું છે એ કેવી અજબ જેવી વાત છે ! દરેકને એમ છે કે દોરી લોટો લઈને આવ્યા છીએ તો આખો સાગર ઉલેચી નાખીએ. દોરી કપાઈ જાય છે અને લોટો ડૂબી જાય છે. પ્રજાને પૈસે નેતાઓ તાગડધિન્ના કરે છે. અને ભલભલા નેતાઓ પણ મોટા મોટા ઉદ્યોગપતિઓના પિઠ્ઠુઓ થઈ ગયા છે. ભારત દેશનું તંત્ર એ નેતાઓના હાથમાં છે કે ઉદ્યોગપતિઓના હાથમાં? એ સેમિનારનો વિષય પણ નથી રહ્યો. એ દીવા જેવું ચોખ્ખું છે.આમ પણ બ્રિટિશરોએ પગપેસારો કર્યો એ પહેલાં ઈસ્ટ ઇન્ડિયા કંપની જ રાજ ચલાવતી હતી. આપણાં ધોરણો બદલાઈ ગયાં છે. શ્રીમંત માણસ જ સફળ ગણાય. મહાભારતમાં પણ કહ્યું છે કે ભલભલો પુરુષ અર્થનો દાસ છે . પૈસાને કારણે માણસ કીંમતી હોય છે પણ મૂલ્યવાન નથી હોતો. એક પ્રસંગ યાદ આવે છે. એક પંચાવન વરસનો માણસ હતો અને બીજો પાંત્રીસ વરસનો. બંને વચ્ચે ગાઢ મૈત્રી. એક દિવસ વરસાદ વરસતો હતો. નાળું છલકાઈ ગયું હતું. પંચાવન વરસનો માણસ એક છલાંગે નાળું કૂદી ગયો. પાંત્રીસ વરસનો માણસ કૂદવા ગયો તો નાળામાં જ પડી ગયો. આસપાસના માણસોને નવાઈ લાગી કે જે જુવાન છે એનું કેમ આવું થયું? પંચાવન વરસના માણસને નવાઈ ન લાગી. એણે કહ્યું કે મારું ગજવું ભરેલું છે. પેલાનું ગજવું ખાલી છે. ગજવાની પણ એક ગરમી હોય છે. માણસની ચાલ પરથી તમે ઓળખી શકો કે એના પગમાં બૅન્ક બૅલેન્સનો કેટલો બધો રણકાર છે. ઍરપોર્ટ પર પોતાને પૈસે પ્રવાસ કરનારા માણસોની ચાલ જુદી હોય છે. અને કંપનીને પૈસે પ્રવાસ કરનારાની ચાલ જુદી હોય છે. પોતાની ગાડીમાં બેઠેલો માણસ જુદો જ લાગવાનો. બીજાની ગાડીમાં બેઠેલો માણસ ધોબીને ધોવા આપેલાં કપડાંના લબાચા જેવો લાગવાનો. માણસ ગાડીનું બારણું ખોલે અને બંધ કરે એના પરથી ખબર પડે કે કોના પૈસાની ગરમી બોલી રહી છે. પૈસો બોલે છે ત્યારે બધા જ ચૂપ રહેતા હોય છે.
પૈસાને કારણે નિષ્ફળ ગણાતા માણસને ઘણું સહન કરવું પડે છે. તમે ઘરે કેટલા રૂપિયા લાવો છો એના પર જ પિયા પિયા કે સાંવરિયાનાં સંબોધનો હોય છે. આશ્લેષ કે આલિંગન હોય છે. સંતાનોને પણ બાપ શું લાવે છે, કેટલું લાવે છે એની બરાબર સમજ પડે છે. ઘરમાં કલર ટીવી હોય, ફ્રિજ હોય અને લાગણી નામે એક નિર્જીવ ચીજ હોય. પત્નીનો ભાઈ વેલ્થ ટૅક્સ ભરતો હોય, બહેનપણીનો વર ડાયમંડ મરચન્ટ હોય, પત્નીના મામા મિલિયોનર હોય, કાકા કરોડપતિ હોય અને પોતાનો પતિ એટલું કમાતો ન હોય ત્યારે પત્ની પણ આડકતરી રીતે મહેણાંટોણાં તો મારતી જ હોય છે. બધે જ વલ્ગર શો ઑફ વેલ્થ હોય છે. માણસો પૈસાને કારણે કલ્ચર્ડ કહેવાતા હોય છે. ગર્ભશ્રીમંતોમાં ઘણો ફેર હોય છે. નવા શ્રીમંતોને પૈસો પચતો નથી. આ નિયોરિચ, ઓનરશિપનો મોંઘોદાટ ફલૅટ લઈને પૃથ્વી પર સ્વર્ગનો નશો કરતો હોય છે, કાંદિવલી-બોરીવલીની જેમ અમેરિકા, યુરોપ જતો હોય છે. ડૉલર, રૂપિયા, રૂબલ્સ અને પાઉન્ડ સિવાય એને કશું દેખાતું નથી. મજાની વાત તો એ છે કે પૈસો હોય તો આપણો પરસેવો પણ પરફ્યૂમ લાગે અને પૈસો ન હોય તો આપણો પરસેવો ગટરનું પાણી છે.પૈસા માટે માણસ બધું જ વેચવા તૈયાર હોય છે. નીતિ, ઈમાન એ તો ઉપર ઉપરની વાતો. તેલુગુના એક વાર્તાકાર રચકોંડા શાસ્ત્રીની વાર્તા સાંભળી. નશાબંધીના ધારા હેઠળ એક અભણ ગરીબ બાઈને પકડવામાં આવે છે. છેવટે એ સ્ત્રી વકીલને જે કહે છે એ વાત ભલભલાને અવાક કરી મૂકે એવી છે.નીતિની વાતો કરો છો? નીતિવાન કોણ હોય છે? નીતિ તો મૂંગા ગાય-વાછરડાંઓને હોય છે, આપણને નહીં .મારા જેવી અભણને પણ નીતિ નથી અને તમારા જેવા ભણેલાઓને પણ નથી. આખી દુનિયા પૈસાની પાછળ ચકરાવે ચડી છે. હું પૈસા માટે દારૂ વેચું છુંઅને તમે પૈસા માટે તમારી બુદ્ધિ વેચો છો. પૈસા માટે ન્યાય વેચાય છે. પૈસા માટે દવાઓ વેચાય છે. ટૅક્સી, ગાડી રિક્ષાઓમાં વેશ્યાઓ પૈસા માટે શરીર વેચે છે. તમે, હું અને તે ચૂંટણી વખતે આપણે બધાં જ વેચાણ માટે છીએ. બધું જ વેચવા માટે છે, એથી વિશેષ કશું નથી.
પૈસો માણસને સલામતી આપે છે. પણ માણસો જ્યારે છાપરાને આકાશ માનવાની ભૂલ કરે છે ત્યારે જ વિસંવાદ સર્જાય છે. પણ માણસોહોય છે કે જેને બૅંક બૅલેન્સમાં રસ નથી. મકરન્દ દવેને યાદ કરીને આ પંક્તિ જોઈએ.
ઉપરવાળી બૅન્ક બેઠી છે, આપણી માલમમાલ.
નોટને સિક્કા નાખ નદીમાં ધૂળિયે મારગ ચાલ.
દૃષ્ટિ હોય તો ધરતીની ધૂળમાં પણ સોનાનો કણ મળી શકે.
સંપત્તિનું સર્જન કરવું એ નાનીસૂની વાત નથી. કોઈ પણ વાત ઉદ્યોગપતિને વગોવતાં પહેલાં એટલો વિચાર કરજો કે એ માણસ, પ્રારબ્ધ ગમે એટલું એની પડખે હોય તો પણ એ સાહસિક હશે. જોખમ ઉઠાવવાની અને જખમ સ્વીકારવાની એનામાં પોલાદી તાકાત હશે. ઊંઘ વેચીને એ ઉજાગરા કરતો હશે. તનતોડ અને મનતોડ એની મહેનત હશે. સંપત્તિનું નિર્માણ રાતોરાત નથી થતું હોતું. એની પાછળ લોહી અને પસીનો હોય છે.
ગ્રેહામ ગ્રીન નામના એક અવ્વલ દરજ્જાના નવલકથાકાર થઈ ગયા. એમણે એક અદ્ ભુત નવલકથા લખી છે. નવલકથાનું નામ છે ધ બૉમ્બ પાર્ટી. નવલકથાનો નાયક એટલો મોટો શ્રીમંત છે કે ભલભલા શ્રીમંત પણ એની આગળ ભિખારી લાગે. એને એક જ શોખ, અવારનવાર પાર્ટી કરે. પાર્ટીમાં મોટા ગજાના શ્રીમંતોને બોલાવીને કોઈ ને કોઈ બહાને એમનાં અપમાન કરે. શ્રીમંતો સાંખી લે પેલી મહામૂલી સોગાદ મળવાની છે એ લાલચમાં ! એણે એક છેલ્લી પાર્ટી યોજી અને કહ્યું કે આ પાર્ટીને અંતે હું દરેકને જે સોગાદ આપીશ એ સોગાદ સાથે એક બૉમ્બ પણ છે. બધા લોભી લાલચુઓ આવ્યા. હકીકતમાં સોગાદ તો હતી, પણ બૉમ્બ ન હતો. એને એ પુરવાર કરવું હતું કે શ્રીમંતો જેવો ભિખારી કોઈ નથી. છેલ્લે નવલકથાનો અત્યંત શ્રીમંત નાયક, સોગાદનો સોદાગર પોતાના બગીચામાં જ આત્મહત્યા કરે છે. જાણે કે આ આત્મહત્યા દ્વારા એ એમ જ કહેવા માગતો હોય કે માનવીની ભીખ એ કદાચ સૌથી મોટી ભૂખ છે. લોભને ક્યાંય અંત નથી. પૈસા આગળ કોઈને માનપાનની પડી નથી. ગમે તેવાં અપમાનો માણસ ગળી જઈ શકે છે.
શ્રીમંતાઈનો ઘમંડ કરવા જેવો નથી, તો ગરીબાઈનું પણ ગૌરવ કરવા જેવું નથી. નિર્ધન અને ધનની વચ્ચે, અછત અને છતની વચ્ચ જે માણસ સમતુલા જાળવી શકે અને પોતાના ધનનો કેવળ પોતા માટે નહીં, પણ બીજા માટે ઉપયોગ કરી શકે એનુ6 ધન લક્ષ્મી કહેવાય. ઉદ્યોગ શબ્દનો એક અર્થ ઊંચો યોગ થાય. જે માણસનું ધન ધન ન હોય પણ મહાલક્ષ્મી હોય એને જ સાચા અર્થમાં ઉદ્યોગપતિ કહેવાય.
Back to top of the page up there ^
Posted 25 November 2013 - 07:31 PM
આંખ તો મારી/સુરેશ દલાલ
આંખ તો મારી આથમી રહી
એક પછી એક ઇન્દ્રિય કહે:
હમણાં હું તો ચાલી.
સુક્કા હોઠની પાસે રાખો
એક પછી એક ઇન્દ્રિય કહે:
હમણાં હું તો ચાલી.
નસના ધોરી રસ્તા તૂટ્યા
સ્મરણમાં તો કાંઈ કશું નહીં:
પંખી ઊડ્યું જાય ને પછી
Back to top of the page up there ^
Forum Home Sursangat Sangeet   |-- Welcome to Sursangat   |-- Sursangat Admn Team   |-- Sursangat Specials   |-- Radio Cylon Legends   |-- Shuklas : Rare Melodies of Lata Mangeshkar-   |-- Shuklas : Rares of Mohamad Rafi- Solos & Duets   |-- Shuklas : Rares -Asha Bhonsle- Solos & Duets   |-- Shuklas : Geetadutt- Duets & Solos   |-- Shuklas- Rare songs- Mukesh- Solos & Duets   |-- Shuklas : Talat Mahmood- Rare solos & Duets   |-- Shuklas : Rare Songs - Kishore Kumar-Solos & Duets Legendary Singers   |-- Shuklas : Rare Songs- Rare of the Rares   |-- Shuklas : Rares of Jagmohan-Sursagar   |-- Shuklas : Songs of N.L.Puri & Others   |-- Juthika Roy : Rare Devotional Songs   |-- Shuklas : Rares of Ameerbai Karnataki-Solos & Duets   |-- Shuklas : Kundanlal Saigal- Rare Solos & Duets   |-- Shuklas : Rares of Pankaj Mullick- Solos & Duets   |-- Shuklas : Rares of Rajkumari- Solos & Duets   |-- Shuklas : Rares of Hemantkuamr -Solos & Duets   |-- Shuklas : Rares of Manna Dey-Solos & Duets   |-- Shuklas : Rares of Kanan Devi- Solos & Duets   |-- Shuklas : Rares of Noorjahan-Solos & Duets   |-- Shuklas : Khursheed : Rares   |-- Shuklas : Rares of Chandulal H. Atma   |-- Shuklas : Rares of Mahendra Kapoor- Solos & Duets   |-- Shuklas : Rares of Shamshad Begum- Sols & Duets   |-- Shuklas : Rares of Suman Kalyanpur-Solos & Duets   |-- Shuklas : Rares of Suraiya-Solos & Duets   |-- Shuklas : Rares of Shankerdas Gupta   |-- Shuklas : Rares of Zohrabai Ambalavali- Solos & Duets   |-- Shuklas : G.M.Durrani- Rares   |-- Shuklas : Khan Mastana   |-- Shuklas : Rares of Kamal Barot Legendary Music Directors   |-- Shuklas : Musical Maestro : Anil Biswas   |-- Shuklas : Musical Maestro : Sachin Dev Burman   |-- Shuklas : Musical Maestro : Salil Chaudhury   |-- Shuklas : Musical Maestro-Madan Mohan   |-- Shuklas : Musical Maestro-Naushad   |-- Shuklas : Musical Maestros- Shankar Jaikishan   |-- Shuklas : Musical Maestros :Laxmikant Pyarelal   |-- Shuklas : Musical Maestro- Kalyanji Anandji   |-- Shuklas : Musical Maestros :Roshan   |-- Shuklas : Musical Maestro :O.P.Nayyar   |-- Shuklas : Musical Maestros- Khaiyaam   |-- Shuklas : Musical Maestro : Usha Khanna   |-- Shuklas : Musical Maestro- Jaidev   |-- Shuklas : Musical Maestro-Chitragupta   |-- Shuklas : Musical Maestro- C.Ramchandra   |-- Shuklas : Musical Maestros : Ghulam Mohamad & Others   |-- Shuklas : Musical Maestros : Hushnlal Bhagatram   |-- Shuklas : Musical Maestros : R.C.Boral   |-- Shuklas : Sahir Ludhianvi -Lyricists   |-- Shuklas : S.N.Tripathi Hindustani Classical Music -Vocal   |-- Shuklas : Hindustani Classical Music   |-- Legandary Vocalist-Hindustani Classical Sangeet   |-- Shuklas : Hindustani Classicals Hindustani Classical Music -Instrumentals   |-- Shuklas : Hindustani Classical Instrumental- Santoor Regional Music   |-- Shuklas : Gujarati Geet-Ras-Garba-Doha Comfort Zone   |-- Shuklas :Kundalini Awakening   |-- Shuklas :Motivation & Self Improvement Devotional Music   |-- Shuklas : Sacred Vedic Chants Ghazals, Nazms and Geet   |-- Shuklas : Begum Akhtar- Ghazals
Shuklas : Gujarati Geet-Ras-Garba-Doha
You cannot start a new topic
You cannot reply to this topic
1 User(s) are reading this topic
0 members, 1 guests, 0 anonymous users
The post may still be visible to moderators in this topic
The post will be removed from this topic completely
Time Now: May 25 2019 02:47 AM
Mark Board As Read
Community Forum Software by IP.Board 3.1.2